
ΠΕΡΙΕΧΟΜΕΝΑ 


ΑΝΑΔΑΣΩΣΕΙΣ 

ΑΠΟΦΑΣΕΙΣ 

Κήρυξη αναδασωτέας έκτασης εννέα (9) στρεμμάτων στη θέση 
«Μαυρολίθαρο» περιφ. Δήμου Βελεστίνου. 1 

ΑΠΑΛΛΟΤΡΙΩΣΕΙΣ 

ΑΠΟΦΑΣΕΙΣ 

Αναγκαστική απαλλοτρίωση έκτασης στην Κοιν. Βουνού Χίου για 
δημόσια ωφέλεια.... 2 

ΑΝΑΚΟΙΝΩΣΕΙΣ 

Γνωστοποίηση παρακατάθεσης αποζημίωσης για την απαλλοτρί¬ 
ωση έκτασης για στρατιωτικές ανάγκες στην κοιν. Κάρπης Ν. 


Κιλκίς. 3 

Γνωστοποίηση παρακατάθεσης αποζημίωσης για την απαλλοτρί¬ 
ωση έκτασης για στρατιωτικές ανάγκες στο Δήμο Σουφλίου Ν. 
Έβρου. . 4 


ΠΟΛΕΟΔΟΜΙΑ 

ΔΙΑΤΑΓΜΑΤΑ 

Έγκριση πολεοδομικής μελέτης της πολεοδομικής ενότητας «Μπό- 


σκιζα» του Δήμου Αχαρνών (Ν. Αττικής).. 5 

ΑΠΟΦΑΣΕΙΣ 

Τροποποίηση ορίων οικισμών Ρίζας, Βάλτου και Γεωργαντέικα Ν. 
Κορινθίας.:. 6 


Τροποποίηση ορίων οικισμού Ζάχολης ή Εβροστίνης Ν. Κορινθίας. 7 

Καθορισμός ορίων και όρων και περιορισμών δόμησης στον οικισμό 
Ροζενών και οικισμό Κουμαριάς Ροζενών της Κοινότητας Εβρο¬ 
στίνης - Ροζενών Ν. Κορινθίας. 8 

ΑΝΑΚΟΙΝΩΣΕΙΣ 

Ειδοποίηση της γενομένης παρακαταθέσεως χρηματικού ποσού για 
την αποζημίωση απαλλοτριωθέντος ακινήτου στην Κατερίνη Ν. 
Πιερίας. 9 


ΑΝΑΔΑΣΩΣΕΙΣ 

ΑΠΟΦΑΣΕΙΣ 

Αριθ. 2600 ' (1) 

Κήρυξη αναδασωτέας έκτασης εννέα (9) στρεμμάτων στη θέση «Μαυρο¬ 
λίθαρο» περιφ. Δήμου Βελεστίνου. 

Ο ΝΟΜΑΡΧΗΣ ΜΑΓΝΗΣΙΑΣ 
Έχοντας υπόψη: 

1. Τις διατάξεις του Ν. 3200/55 περί διοικητικής αποκέντρωσης, 
όπως τροποποιήθηκε και συμπληρώθηκε μεταγενέστερα με το Ν.Δ. 
532/70. 

2. Τις διατάξεις του άρθρου 117 παρ. 3 του Συντάγματος. 

3. Τις διατάξεις του Ν. 998/79 «περί προστασίας των Δασών κ.λπ.» 
και ειδικότερα: 

α) του άρθρου 41 παρ. 1 και 3, β) του άρθρου 38 παρ. 1. 

4. Τις διαταγές του Υπουργείου Γεωργίας: 

α) 160417/1180/8.7.80, β) 182447/3049/24.9.80. 

5. Την 5750/12.11.92 πρόταση του Δασαρχείου Βόλου με την 
οποία προτείνεται η κήρυξη της έκτασης που αναφέρεται στο θέμα ως 
αναδασωτέας. 

6. Την με αριθμ. 14650/87 απόφαση του Νομάρχη Μαγνησίας, με 
την οποία ανατέθηκε η αρμοδιότητα υπογραφής των αποφάσεων κηρύ- 
ξεως εκτάσεων ως αναδασωτέων, στον Δ/ντή Δασών Μαγνησίας, απο¬ 
φασίζουμε: 

Κηρύσσουμε αναδασωτέα με σκοπό τη διατήρηση του χαρακτήρα 
της ως δασικής και την αποκατάσταση με φυσική αναγέννηση της βλά¬ 
στησης που καταστράφηκε από πυρκαίά τη δημόσια δασική έκταση εμ- 
βαδού εννέα (9) στρεμμάτων που βρίσκεται στη θέση «Μαυρολίθαρο» 
Δήμου Βελεστίνου και προσδιορίζεται από τα στοιχεία Α Β Γ Δ Ε Α και 
έχει όρια: 

Ανατολικά: Ρέμμα. 

Δυτικά: Ράκη και πέραν αυτής δασική έκταση. 

Βόρεια: Αγρός. 

Νότια: Ρέμμα. 

όπως φαίνεται στο συνημμένο διάγραμμα που αποτελεί αναπόσπαστο 
μέρος της απόφασης αυτής. 

Η απόφαση αυτή να δημοσιευθεί στην Εφημερίδα της Κυβερνήσεως. 
Βόλος, 17 Νοεμβρίου 1992 
Με εντολή Νομάρχη 
Ο Διευθυντής Δασών κ.α.α. 

ΚΩΝ. ΣΑΚΕΛΛΑΡΙΟΤ 

ΑΠΑΛΛΟΤΡΙΩΣΕΙΣ 

ΑΠΟΦΑΣΕΙΣ 


( 2 ) 

Αναγκαστική απαλλοτρίωση έκτασης στην Κοιν. Βουνού Χίου για δη¬ 
μόσια ωφέλεια. 

Ο ΠΡΟΕΔΡΟΣ ΤΗΣ ΚΟΙΝ. ΒΟΥΝΟΥ ΧΙΟΥ 

Μβ την 29/1990 απόφαση του Κοινοτικού Συμβουλίου Κοινότητος 
Βουνού Χίου, εγκρίθηκε η αναγκαστική απαλλοτρίωση λόγω δημόσιας 
ωφέλειας δηλ. προς διάνοιξιν του δρόμου από Κορακίσια - Μακριές 
προς οικισμό Λιλικά Βουνού, υπέρ και με δαπάνες της Κοινότητας, των 
κάτωθι τμημάτων ακινήτων κειμένων στη θέση Λιλικά της κοινότητος 
Βουνού Χίου σύμφωνα με το σχετικό από 8.3.1990 κτηματολογικό 
διάγραμμα και πίνακα που εκπονήθηκαν από την ΤΥΔΚ, Νομαρχίας 
Χίου, ήτοι: 

α) Μαρίας Μονιώδη, επιφανξίας 31,05 + 31,23 = 62,28 τ.μ. 
β) Μαρίας Αγορή, επιφάνειας 32,76 τ.μ. 
γ) Κληρονόμων Σωκράτη Ζερβούδη, 31,32 τ.μ. ήτοι συνολική επι¬ 
φάνεια 126,36 τ.μ. 

Η ανωτέρω απόφαση επικυρώθηκε με την ΕΣ 11276/14.9.90 από¬ 
φαση Νομ. Χίου. 

Η απόφαση αυτή να δημοσιευθεί στην Εφημερίδα της Κυβερνήσεως. 
Χίος, 30 Ιουνίου 1990 
Ο Πρόεδρος της Κοινότητος 
ΧΡΗΣΤΟΣ ΚΟΥΚΟΥΡΗΣ 

-:- 

ΑΝΑΚΟΙΝΩΣΕΙΣ 

Αριθ. Φ.913.3/40/13/11159 (3) 

Γνωστοποίηση παρακατάθεσης αποζημίωσης για την απαλλοτρίωση 
έκτασης για στρατιωτικές ανάγκες στην κοιν. Κάρπης Ν. Κιλκίς. 

Ο ΥΠΟΥΡΓΟΣ ΕΘΝΙΚΗΣ ΑΜΥΝΗΣ 

Έχοντας υπόψη: 

α. Το Ν.Δ. 797/71 «περί Αναγκαστικών Απαλλοτριώσεων», 
β. την υπ’ αριθμ. πρωτ. Υ 1505/4.9.91 (ΦΕΚ 702/4.9.91 τ.Β’) 
κοινή απόφαση του Πρωθυπουργού και Υπουργού Εθνικής Αμύνης κα¬ 
θώς και την τροποποίηση αυτής αρ. Υ.1712/4.3.92 (ΦΕΚ 167/ 

12.3.92 τ.Β'), σχετικά με την ανάθεση αρμοδιοτήτων Υφυπουργού 
Εθνικής Αμύνης στον Ιωάννη Σταθόπουλο, γνωστοποιεί: 

σε όσους διεκδικούν δικαιώματα κυριότητας καθώς και στους τυχόν 
ενυπόθηκους δανειστές και τρίτους γενικά διεκδικητές πάνω στην 
έκταση 12.785 μ2 από συνολική έκταση 269.617 μ2 που απαλλοτρι¬ 
ώθηκε με την υπ’ αριθ. 1071157/5919/0010/2.10.89 Κ.Υ.Α. 
(ΦΕΚ 653/11.10.89 τ.Δ'), για στρατιωτικές ανάγκες στην κοιν. Κάρ¬ 
πης νομού Κιλκίς, ότι η αποζημίωση που καθόρισε το Εφετείο Θεσσαλο¬ 
νίκης με την υπ’ αριθ. 1691/91 απόφασή του για τα ακίνητα και τα 


υπερκείμενα αυτών όπως φαίνονται στο με ΑΚ 1181/Β3 κτηματολο¬ 
γικό διάγραμμα και στον αντίστοιχο κτηματολογικό πίνακα που συντά¬ 
χθηκε σύμφωνα με το άρθρο 24 του Ν.Δ. 797/71 και θεωρήθηκε νομό¬ 
τυπα, έχει κατατεθεί στο Ταμείο Παρακαταθηκών και Δανείων και έχει 
εκδοθεί το υπ’ αριθ. 1673/6.11.92 Γραμμάτιο Συστάσεως Παρακατα¬ 
θήκης συνολικού ποσού οκτακόσιων τριάντα μιας χιλιάδων είκοσι πέντε 
δρχ. (831.025). 

2. Η αποζημίωση αυτή θα καταβληθεί στους κατά τον Νόμο δικαιού- 
χους. 

Η παρούσα να δημοσιευθεί στην Εφημερίδα της Κυβερνήσεως. 

Αθήνα, 5 Νοεμβρίου 1992 

Ο ΥΦΥΠΟΥΡΓΟΣ 

ΙΩΑΝΝΗΣ ΣΤΑΘΟΠΟΥΛΟΣ 

-♦- 

Αριθ. Φ.913.3/44/47/11333 (4) 

Γνωστοποίηση παρακατάθεσης αποζημίωσης για την απαλλοτρίωση 

έκτασης για στρατιωτικές ανάγκες στο Δήμο Σουφλίου Ν. Έβρου. 

Ο ΥΠΟΥΡΓΟΣ ΕΘΝΙΚΗΣ ΑΜΥΝΗΣ 

Έχοντας υπόψη: 

α. Το Ν.Δ. 797/71 «περί Αναγκαστικών Απαλλοτριώσεων», 

β. Την υπ’ αριθμ. πρωτ. Υ 1505/4.9.91 (ΦΕΚ 702/4.9.91 τ.Β’) 
κοινή απόφαση του Πρωθυπουργού και Υπουργού Εθνικής Αμύνης κα¬ 
θώς και την τροποποίηση αυτής αρ. Υ.1712/4.3.92 (ΦΕΚ 167/ 

12.3.92 τ.Β’), σχετικά με την ανάθεση αρμοδιοτήτων Υφυπουργού 
Εθνικής Αμύνης στον Ιωάννη Σταθόπουλο, γνωστοποιεί: 

σε όσους διεκδικούν δικαιώματα κυριότητας καθώς και στους τυχόν 
ενυπόθηκους δανειστές και τρίτους γενικά διεκδικητές πάνω στην 
έκταση 1.410 μ2 που απαλλοτριώθηκε με την υπ’ αριθ. 176/Φ. 431/ 
22.2.90 απόφαση Νομάρχη Έβρου (ΦΕΚ 277/14.5.90 τ.Δ’), για 
στρατιωτικές ανάγκες, στην περιοχή Μικρός Έβρος του Δήμου Σου¬ 
φλίου Ν. Έβρου ότι η αποζημίωση που καθόρισε το Μονομελές Πρωτο¬ 
δικείο Αλεξ/πόλεως με την υπ’ αριθ. 155/7.10.91 απόφασή του για 
τα ακίνητα και τα υπερκείμενα αυτών όπως φαίνονται στο κτηματολο¬ 
γικό πίνακα που συντάχθηκε σύμφωνα με το άρθρο 24 του Ν.Δ. 
797/71 και θεωρήθηκε νομότυπα και σύμφωνα με τον οποίον η προς 
απαλλοτρίωση έκταση είναι ίση με 1.410 μ2, έχει κατατεθεί στο Τα¬ 
μείο Παρακαταθηκών και Δανείων και έχει εκδοθεί το υπ’ αριθ. 1672/ 

6.11.92 Γραμμάτιο Σύστασης Παρακαταθήκης συνολικού ποσού εβδο¬ 
μήντα τριών χιλιάδων τετρακοσίων πενήντα «73.450» δραχμών. 

2. Η αποζημίωση αυτή θα καταβληθεί στους κατά τον Νόμο δικαιού- 
χους. 

Η παρούσα να δημοσιευθεί στην Εφημερίδα της Κυβερνήσεως. 

Αθήνα, 7 Νοεμβρίου 1992 

Ο ΥΦΥΠΟΥΡΓΟΣ 

ΙΩΑΝΝΗΣ ΣΤΑΘΟΠΟΥΛΟΣ 

ΠΟΛΕΟΔΟΜΙΑ 

ΔΙΑΤΑΓΜΑΤΑ 

(5) 

Έγκριση πολεοδομικής μελέτης της πολεοδομικής ενότητας «Μπό- 
σκιζα» του Δήμου Αχαρνών (Ν, Αττικής). 

Ο ΠΡΟΕΔΡΟΣ 

ΤΗΣ ΕΛΛΗΝΙΚΗΣ ΔΗΜΟΚΡΑΤΙΑΣ 

Έχοντας υπόψη: 

1. Τις διατάξεις των άρθρων 6 (παρ. 1, 4, 5 και 6), 7 (παρ. 1, 2 και 
4) του Ν. 1337/1983 «Επέκταση των πολεοδομικών σχεδίων, οικι¬ 
στική ανάπτυξη και σχετικές ρυθμίσεις» (Α' 33), όπως το άρθρο 6 τρο¬ 
ποποιήθηκε με την παρ. 2 του άρθρου 8 του Ν. 1512/1985 «Τροπο¬ 
ποίηση και συμπλήρωση πολεοδομικών διατάξεων, ρύθμιση συναφών 
θεμάτων και θεμάτων του Ταμείου Νομικών» (Α’ 4). 

2. Τις διατάξεις του άρθρου 3 του Ν.Δ/τος της 17.7.1923 «Περί 
σχεδίων πόλεων κ.λπ.» (Α' 228) όπως το άρθρο 3 μεταγενέστερα τρο¬ 
ποποιήθηκε και συμπληρώθηκε. 

3. Τις διατάξεις των άρθρων 6 (παρ. 1), 7, 8 και 9 του Ν. 1577/ 
1985 «Γενικός Οικοδομικός Κανονισμός» (Α’ 210) όπως τροποποιήθη¬ 
καν με το άρθρο 13 (παρ. 1, 2, 3) του Ν. 1647/1986 «Οργανισμός 
Κτηματολογίου και Χαρτογραφήσεων Ελλάδας (ΟΚΧΕ) και άλλες σχε¬ 
τικές διατάξεις (Α' 141) και το άρθρο 1 (παρ. 3, 4) του Ν. 1772/1988 
«Τροποποίηση διατάξεων του Ν. 1577/1985 «ΓΟΚ» και άλλες σχετι¬ 
κές διατάξεις» (Α’ 91). 

4. Τις διατάξεις της παρ. 1 του άρθρου 23 του Ν. 1558/1985 «Κυ¬ 
βέρνηση και Κυβερνητικά Όργανα» (Α' 137). 

5. Την Τ 1503/1991 απόφαση του Πρωθυπουργού και του Υπουρ¬ 
γού Περιβάλλοντος, Χωροταξίας και Δημοσίων Έργων «Καθορισμός 
αρμοδιοτήτων του Υφυπουργού Περιβάλλοντος, Χωροταξίας και Δημο¬ 
σίων Έργων Χρήστου Καταιγιάννη» (Β’ 702). 

6. Την 4941/514/1989 απόφαση του Υπουργού Περιβάλλοντος, 
Χωροταξίας και Δημοσίων Έργων «Έγκριση Γενικού Πολεοδομικού 
Σχεδίου (Γ.Π.Σ.) του Δήμου Αχανών (Ν. Αττικής)» (Δ’ 145) όπως τρο¬ 
ποποιήθηκε με την 35876/1791/1990 απόφαση «Τροποποίηση της 
υπ’ αριθμόν 4941/514/1.2.1989 απόφασης «Έγκριση Γενικού Πο- 
λεοδομικού Σχεδιασμού (Γ.Π.Σ.) του Δήμου Αχαρνών (Ν. Αττικής)» (Δ’ 
238) και αναδημοσιεύθηκε με την 54299/2272/1992 απόφαση του 
Υφυπουργού Περιβάλλοντος, Χωροταξίας και Δημοσίων ,Έργων 
«Έγκριση Γενικού Πολεοδομικού Σχεδίου του Δήμου Αχαρνών (Ν. Ατ¬ 
τικής)» (Δ' 394). 

7. Τις 178/1991, 183/1991, 224/1 έως 224/70/1991, 
220/42 έως 220/82/1991 και 220/1 έως 220/41/1991 γνωμο-. 
δοτήσεις του Δημοτικού Συμβουλίου Αχαρνών (Ν. Αττικής). 

8. Την 27/συν. 4η/6.2.1992 γνωμοδότηση του Συμβουλίου Χωρο¬ 
ταξίας Οικισμού και Περιβάλλοντος Ανατολικής Αττικής. 

9. Τις διατάξεις του άρθρου 29Α του Ν. 1558/1985, όπως αυτό 
προστέθηκε με το άρθρο 27 του Ν. 2081/92 (Α' 154), και το γεγονός 
ότι από τις διατάξεις αυτού του διατάγματος δεν προκαλείται δαπάνη σε 
βάρος του κρατικού προϋπολογισμού. 

10. Τις 432 και 491/1992 γνωμοδοτήσεις του Συμβουλίου της 
Επικράτειας με πρόταση του Υφυπουργού Περιβάλλοντος, Χωροταξίας 
και Δημοσίων Έργων, αποφασίζουμε: 

Άρθρο 1 

Εγκρίνεται το πολεοδομικό σχέδιο της πολεοδομικής ενότητας 
«Μπόσκιζα» του Δήμου Αχαρνών (Ν. Αττικής) με τον καθορισμό οικο¬ 
δομήσιμων χώρων, οδών, πεζοδρόμων, χώρων πρασίνου, κοινοχρή¬ 
στων χώρων, πάρκων, πλατειών, παιδικών χαρών, αθλητικών εγκατα¬ 
στάσεων, χώρου δημοτικού σχολείου, χώρου ΚΑΠΗ, πολιτιστικού κέ¬ 
ντρου, χώρου Ιερού Ναού, Βρεφονηπιακού σταθμού, νηπιαγωγείου, 
όπως οι ρυθμίσεις αυτές φαίνονται στα σχετικά δύο πρωτότυπα δια¬ 
γράμματα σε κλίμακα 1:1000, που θεωρήθηκαν από τον Προϊστάμενο 
της Διεύθυνσης Τοπογραφικών Εφαρμογών με την 91865/1992 


πράξη του και που αντίτυπά τους σε φωτοσμίκρυνση δημοσιεύονται με 
τον παρόν διάταγμα. 

Άρθρο 2 

Εγκρίνεται, όπως διατυπώνεται στα επόμενα άρθρα, ο πολεοδομικός 
κανονισμός της περιοχής της οποίας το σχέδιο εγκρίνεται με το άρθρο 1 
του παρόντος. 

Άρθρο 3 

Στο πρόσωπο των οικοπέδων οικοδομημένων ή μη που βρίσκονται 
στην περιοχή της οποίας εγκρίνεται το πολεοδομικό σχέδιο, επιβάλλεται 
προκήπιο πλάτους δύο (2), τριών (3), τεσσάρων (4), πέντε (5), έξι (6), 
επτά (7) και δέκα πέντε (15) μέτρων όπως φαίνεται στα ίδια διαγράμ¬ 
ματα. 

Άρθρο 4 

1. Στους οικοδομήσιμους χώρους που έχουν πρόσωπο στις Λεωφό¬ 
ρους Πάρνηθος, Καραμανλή και θρακομακεδόνων επιτρέπεται η χρήση 
γενικής κατοικίας όπως προσδιορίζεται με το άρθρο 3 του από 
23.2.1987 Π.Δ/τος (Δ’166). 

2. Στους οικοδομήσιμους χώρους που χαρακτηρίζονται στα σχετικά 
διαγράμματα με το στοιχείο Π.Κ. επιτρέπεται η χρήση Πολεοδομικού 
Κέντρου όπως προσδιορίζεται με το άρθρο 4 του ως άνω Π.Δ/τος. 

3. Στους οικοδομήσιμους χώρους που χαρακτηρίζονται στα σχετικά 
διαγράμματα με το στοιχείο Τ επιτρέπεται η χρήση τουρισμού - αναψυ¬ 
χής όπως προσδιορίζεται με το άρθρο 8 του ως άνω Π.Δ/τος. 

4. Στους λοιπούς οικοδομήσιμους χώρους επιτρέπεται η χρήση αμι¬ 
γούς κατοικίας όπως προσδιορίζεται με το άρθρο 2 του ως άνω Π.Δ/ 
τος. 

Άρθρο 5 

Τα ελάχιστα όρια εμβαδού και προσώπου καθώς και οι λοιποί όροι 
και περιορισμοί δόμησης των οικοπέδων ορίζονται ως εξής: 

1. Ελάχιστο πρόσωπο: δέκα (10) μέτρα. 

Ελάχιστο εμβοεδόν: τριακόσια (300) τ. μέτρα υπό τις .προϋποθέσεις 
ότι: 

α) στο οικοδομήσιμο τμήμα των οικοπέδων εγγράφεται κάτοψη κτι¬ 
ρίου με ελάχιστη επιφάνεια πενήντα (50) τ.μ. και ελάχιστη πλευρά πέ¬ 
ντε (5) μέτρα. 

β) τα οικόπεδα δεν δημιουργήθηκαν από κατάτμιση που έγινε κατά 
παράβαση των διατάξεων του από 22.6.1983 Π.Δ/τος (Δ’ 284). 

2. Συντελεστής δόμησης έξι δέκα (0,6). 

3. Μέγιστο ποσοστό κάλυψης των οικοπέδων: σαράντα τοις εκατό 
(40%) της επιφαινείας τους. 

4. Μέγιστο επιτρεπόμενο ύψος των κτιρίων οκτώ (8) μέτρα υπεράνω 
των οποίων επιτρέπει η κατασκευή στέγης μεγίστου ύψους ενός μέτρου 
και μισού (1,50), η κλίση της οποίας δεν επιτρέπεται να υπερβαίνει το 
35%. 

5. Για ιδιοκτησίες που βρίσκονται σε οικοδομικά τετράγωνα των 
οποίων η μία τουλάχιστον πλευρά γειτνιάζει α) με ρέμα ή β) με δρόμο ή 
πεζόδρομο παρακείμενο σε ρέμα, εφαρμόζονται οι διατάξεις του άρθρου 
6 της 3046/304/1989 απόφασης «Κτιριοδομικός Κανονισμός» (Δ’ 
59) πριν από την έκδοση της οικοδομικής αδείας. 

Άρθρο 6 

Η ισχύς του παρόντος διατάγματος αρχίζει από τη δημοσίευσή τους 
στην Εφημερίδα της Κυβερνήσεως. 

Στον Υφυπουργό Περιβάλλοντος Χωροταξίας και Δημοσίων Έργων 
αναθέτουμε τη δημοσίευση και εκτέλεση του παρόντος διατάγματος. 

Αθήνα, 24 Νοεμβρίου 1992 
Ο ΠΡΟΕΔΡΟΣ ΤΗΣ ΔΗΜΟΚΡΑΤΙΑΣ 

ΚΩΝΣΤΑΝΤΙΝΟΣ Γ. ΚΑΡΑΜΑΝΛΗΣ 

Ο ΥΦΥΠΟΥΡΓΟΣ 

ΠΕΡΙΒΑΛΛΟΝΤΟΣ, ΧΩΡΟΤΑΞΙΑΣ ΚΑΙ ΔΗΜ. ΕΡΓΟΝ 

ΧΡΗΣΤΟΣ ΚΑΤΣΙΓΙΑΝΝΗΣ 

ΑΠΟΦΑΣΕΙΣ 

Αριθ. 1915 (6) 

Τροποποίηση ορίων οικισμών Ρίζας, Βάλτου και Γεωργαντέικα Ν. Κο¬ 
ρινθίας. 

Ο ΝΟΜΑΡΧΗΣ ΚΟΡΙΝΘΙΑΣ 
Έχοντας υπόψη: 

1. Την υπ’ αριθμ. 5997/12.12.85 απόφαση της Νομαρχίας Κοριν¬ 
θίας. 

2. Την υπ’ αριθμ. 1284/30.6.92 εισήγηση του Π.Γ. Ξυλοκάστρου. 

3. Το υπ’ αριθμ. 10/23.9.92 πρακτικό του ΣΧΟΠ, αποφασί¬ 
ζουμε: 


Τροποποιούμε τα όρια οικισμών Ρίζας, Βάλτου και Γεωργαντέικα Ν. 
Κορινθίας όπως αυτά φαίνονται στο συνοδευτικό της παρούσης σχεδιά¬ 
γραμμα υπό κλ. 1:5000 που αποτελεί αναπόσπαστο μέρος της αποφά- 
σβως αυτής. 

Οι όροι και περιορισμοί δόμησης ως αναγράφονται στην υπ’ αριθμ. 
5997/12.12.85 απόφαση της Νομαρχίας Κορινθίας. 

Η παρούσα απόφαση δεν προκαλεί δαπάνη εις βάρος του κρατικού 
προϋπολογισμού. 

Η απόφαση αυτή να δημοσιευθεί στην Εφημερίδα της Κυβερνήσεως. 

Ξυλόκαστρο, 24 Σεπτεμβρίου 1992 

Ο Νομάρχης 
ΧΡΙΣΤΟΣ ΛΑΔΙΑΣ 












ΕΦΗΜΕΡΙΣ ΤΗΣ ΚΥΒΕΡΝΗΣΕΩΣ (ΤΕΥΧΟΣ ΤΕΤΑΡΤΟ) 


13205 


Αριθ. 1920 (7) 

Τροποποίηση ορίων οικισμού Ζάχολης ή Εβροστίνης Ν. Κορινθίας. 
Ο ΝΟΜΑΡΧΗΣ ΚΟΡΙΝΘΙΑΣ 
Έχοντας υπόψη: 

1. Την υπ’ αριθμ. 6266/12.12.85 απόφαση της Νομαρχίας Κοριν¬ 
θίας. 

2. Την υπ’ αριθμ. 1730/27.8.92 εισήγηση του Π.Γ. Ξυλοκάστρου. 

3. Το υπ’ αριθμ. 10/23.9.92 πρακτικό του ΣΧΟΠ, αποφασί¬ 
ζουμε: 

Τροποποιούμε τα όρια οικισμού Εβροστίνης Ν. Κορινθίας όπως αυτά 


φαίνονται στο συνοδευτικό της παρούσης σχεδιάγραμμα υπό κλ. 
1:5000 που αποτελεί αναπόσπαστο μέρος της αποφάσεως αυτής. ' 

Οι όροι και περιορισμοί δόμησης ως αναγράφονται στην υπ’ αριθμ. 
6266/12.12.85 απόφαση της Νομαρχίας Κορινθίας. 

Η παρούσα απόφαση δεν προκαλεί δαπάνη εις βάρος του κρατικού 
προϋπολογισμού. 

Η απόφαση αυτή να δημοσιευθεί στην Εφημερίδα της Κυβερνήσεως. 

Ξυλόκασίρο, 24 Σεπτεμβρίου 1992 

Ο Νομάρχης 
ΧΡΙΣΤΟΣ ΛΑΔΙΑΣ 

Αριθ. 1926 (8) 

Καθορισμός ορίων χαι όρων χαι περιορισμών δόμησης στον οιχισμό Ρο¬ 
ζενών χαι οιχισμό Κουμαριάς Ροζενών της Κοινότητας Εβροοτίνης - 
Ροζενών Ν. Κορινθίας. 

Ο ΝΟΜΑΡΧΗΣ ΚΟΡΙΝΘΙΑΣ 
Έχοντας υπόψη: 

1) Τις διατάξεις του από 24.4.1985 Π.Δ. (ΦΕΚ 181Δ’/3.5.1985) 
«περί τρόπου χαθορισμού ορίων οιχισμού της χώρας κατηγορίες αυτών 
χαι καθορισμός όρων χαι περιορισμός δόμησης». 

2) Τις προτάσεις των ιδιωτών μελετητών Μηχανικών, στους οποίους 
ανατέθηκε σχετική μελέτη στα πλαίσια του προγράμματος των «ανοι¬ 
χτών πόλεων, που αφορούν στον προσδιορισμό των ορίων των υπόψη οι¬ 
κισμών. 

3) Τα δελτία αρχιτεκτονικής (αναγνώρισης των οικισμών που συ¬ 
μπληρώθηκαν από τους προαναφερόμενους μελετητές κατά τις υποδεί¬ 
ξεις των σχετικών προδιαγραφών του ΥΧΟΠ. 

4) Την υπ’ αριθ. 7629/2.10.1985 απόφασή μας για την κατηγο- 
ριοποίηοη των οικισμών του Ν. Κορινθίας, που έχουν πληθυσμό μέχρι 
και 2000 κατοίκους. 

5) Τα πληθυσμιακά στοιχεία της τελευταίας απογραφής του Κράτους 
της ΕΣΥΕ. 

6) Τις υπ’ αριθ. 10/1.10.85, 11/17.10.85 και 13/8.11.85 γνω¬ 
μοδοτήσεις του Συμβιουλίου ΥΧΟΠ του Νομού. 

7) Την υπ’ αριθμ. 47/1985 απόφαση του Κοινοτικού Συμβουλίου. 

8) Το υπ’ αριθμ. 10/23.9.92 πρακτικό του ΣΧΟΠ, αποφασί¬ 
ζουμε: 

Καθορίζομεν τα όρια του οικισμού Ροζενών, Κουμαριάς Ροζενών 
όπως αυτά φαίνονται στο συνοδευτικό της παρούσης σχεδιάγραμμα σε 
κλ. 1:5000 που αποτελεί αναπόσπαστο μέρος της αποφάσεως αυτής 
και συντάχθηκε βάσει στοιχείων χάρτων και επιτόπου ελέγχου. 

Καθορίζομεν τους ακολούθους Γενικούς και Ειδικούς όρους και πε¬ 
ριορισμούς δόμησης. 

Α. ΓΕΝΙΚΟΙ ΟΡΟΙ ΔΟΜΗΣΗΣ 
α) ΑΡΤΙΟΤΗΤΕΣ 

α.Ι. Εντός του ορίου οικισμού (συνεκτικό τμήμα) θεωρούνται άρτια 
και οικοδομήσιμα τα οικόπεδα με ελάχιστο εμβαδόν 500 τ.μ. 

α.2. Κατά παρέκκλιση της προηγούμενης παραγρ. θεωρούνται άρτια 
και οικοδομήσιμα τα οικόπεδα με όποιο εμβαδόν είχαν στις 3.5.85 
ημέρα δημοσίευσης του από 24.4.85 Π.Δ/τος. 

α.3. Στη ζώνη εκτός συνεκτικού τμήματος (περιοχή Κουμαριά) θεω¬ 
ρούνται άρτια και οικοδομήσιμα τα οικόπεδα με ελάχιστο εμβαδόν 
1.000 τ.μ. 


α.4. Κατά παρέκκλιση της προηγούμενης παράγρ. α.3. θεωρούνται 
άρτια και οικοδομήσιμα τα οικόπεδα με όποιο εμβαδόν είχαν στις 
3.5.85 ημέρα δημοσίευσης του από 24.4.85 Π.Δ/τος. 
β) ΠΟΣΟΣΤΟ ΚΑΛΥΨΗΣ 

Το μέγιστο ποσοστό κάλυψης των οικοπέδων ορίζεται 70% της επι¬ 
φάνειας τους. 

γ) ΣΥΝΤΕΛΕΣΤΗΣ ΔΟΜΗΣΗΣ 

γ.1. Δια τα πρώτα 0-100 τ.μ. επιφάνειας οικοπέδου ορίζεται Συντε¬ 
λεστής δόμησης 0,60. 

γ.2. Δια τα επόμενα 101-200 τ.μ. επιφάνειας οικοπέδου ορίζεται 
Συντελεστής δόμησης 0,80. 

γ.3. Δια τα επόμενα 201-300 τ.μ. επιφάνειας οικοπέδου ορίζεται 
Συντελεστής δόμησης 0,60. 

γ.4. Δια τα πέραν των 300 τ.μ. επιφάνειας οικοπέδου ορίζεται Συ¬ 
ντελεστής δόμησης 0,40. 

γ.5. Η συνολική επιφάνεια των ορόφων δια τα κύρια και βοηθητικά 
κτήσματα δεν επιτρέπεται να υπερβεί τα 400 τ.μ. 

γ.6. Κατά παρέκκλιση των προηγουμένων παραγραφ. γ.1 έως γ.5 
ορίζεται: 

γ.6.1. Δια κτήρια αμιγούς επαγγελματικής χρήσης ή Τουριστικών 
Εγκαταστάσεων ο συντελεστής Δόμησης ορίζεται ως εξής: 
α) Δια επιφάνεια οικοπέδου από 300-2000 τ.μ. ΣΔ=0,60. 
β) Δια επιφάνεια οικοπέδου από 2001-4000 τ.μ. ΣΔ=0,50. 
γ) Δια επιφάνεια οικοπέδου μεγαλύτερη των 4000 τ.μ. ΣΔ=0,40. 
γ.6.2. Δια την ανέγερση κτηρίων κοινής ωφελείας και για επιφάνεια 
οικοπέδου μεγαλύτερη των 300 τ.μ. ΣΔ=0,60. 

γ.6.3. Τα κτήρια των παραγρ. γ.6.1 και γ.6.2 ανεγείρονται χωρίς 
περιορισμό στην επιφάνεια των ορόφων, 
δ) ΑΡΙΘΜΟΣ ΟΡΟΦΩΝ 
Ο μέγιστος αριθμός ορόφων ορίζεται σε (2). 
ε) ΜΕΓΙΣΤΟ ΥΨΟΣ ΚΤΗΡΙΩΝ 

Το μέγιστο ύψος των κτηρίων ορίζεται σε 7.50 μ. συν. 2.00 μ. στέγη 
δηλαδή σύνολο 9.50 μ. Η στέγη είναι υποχρεωτική μετά το ύψος των 
7.50 μ. με μέγιστο ποσοστό κάλυψης 35% και κεραμίδια ρωμαϊκού ή 
βυζαντινού τύπου. 

Η παρούσα απόφαση δεν προκαλεί δαπάνη εις βάρος του κρατικού 
προϋπολογισμού. 

Η απόφαση αυτή να δημοσιευθεί στην Εφημερίδα της Κυβερνήσεως. 

Ξυλόκαστρο, 24 Σεπτεμβρίου 1992 

Ο Νομάρχης 
ΧΡΙΣΤΟΣ ΛΑΔΙΑΣ 

(9) 

Ειδοποίηση της γενομένης παρακαταθέσεων χρηματικού ποσού για την 
αποζημίωση απαλλοτριωθέντος ακινήτου στην Κατερίνη Ν. Πιε¬ 
ρίας. 

Οι 1) Γεώργιος Ιωάννου ΣαμαΧής, 2) Βιργινία Ιωάννου Σαμαλή, 3) 
Σουλτάνα Ιωάννου Σαμαλή, 4) Σοφία Ιωάννου Σαμαλή και 5) Ελένη 
Ιωάννου Σαμαλή, κάτοικοι Κατερίνης, κατέθεσαν δια του υπ’ αριθ. 
Γ6693/4.11.1992 γραμματίου συστάσεως παρακαταθήκης του Τα¬ 
μείου Παρακαταθηκών και Δανείων Κατερίνης στο Ταμείο αυτό ποσό 
δραχμών είκοσι επτά χιλιάδων επτακοσίων (27.700), αυνταγείσης και 
της υπ’ αριθμ. 14062/1992 πράξεως καταθέσεων της συμβολαιογρά¬ 
φου Κατερίνης Ελένης Γιαννιτσάρα - Φελεκίδου, η οποία εκοινοποιήθη 
και συνετάγη η υπ’ αριθμ. 7639/1992 έκθεση επιδόσεως του δικαστι¬ 
κού επιμελητού του Πρωτοδικείου Κατερίνης Π. Τίτου, υπέρ του Δήμου 
Κατερίνης, ως εικαζομένου δικαιούχου, ως αποζημίωση για την απαλ- 


λοτριωθείσα οικοπεδική έκταση λόγω προσκυρώσεων εμβαδού 2,77 
τ.μ. δυνάμει της υπ’ αριθμ. 10/1965 πράξεως τακτοποιήσεων, προ¬ 
σκυρώσεων και αναλογισμού αποζημιώσεων του Πολεοδομικού Γρα¬ 
φείου Κατερίνης προς διάνοιξη της οδού Ο.Τ. 55,56 καθορισθείσης της 
τιμής μονάδος αποζημιώσεων προσωρινών δια της υπ’ αριθμ. 280/ 
1981 αποφάσεων του Μονομελούς Πρωτοδικείου Κατερίνης σε δραχ¬ 
μές 10.000 κατά τετρ. μέτρο. 

Τα ανωτέρω φέρονται σε γνώση του ειρημένου υπέρ ου η κατάθεση 
και παντός εν γένει ενδιαφερομένου, με την επιφύλαξη παντός δικαιώ¬ 
ματος των καταθετών για τις έννομες συνέπειες και δη για την ακώλυτη 
κατάληψη της απαλλοτριωθείσης εκτάσεως, συμφώνως προς τις ισχύ- 
ουσες διατάξεις. 

Η απόφαση αυτή να δημοσιευθεί στην Εφημερίδα της Κυβερνήσεων. 
Κατερίνη, 24 Νοεμβρίου 1992 
Ο Πληρεξούσιος Δικηγόρος 
ΚΩΝ/ΤΙΝΟΣ Αθ. ΚΑΤΣΑΡΟΣ 
(Αριθ. τριπλοτύπου Δ.Ο.Τ. Κατερίνης 1908943/24.11.1992) 


ΑΠΟ ΤΟ ΕΘΝΙΚΟ ΤΥΠΟΓΡΑΦΕΙΟ 


